
ARUBA Tourism Authority (‘A.T.A.’) a tuma nota di e infor- 
macion publica den e edicion di AWEMainta di 20 di maart 
2024, encuanto un surplus di AWG. 20 miyon durante aña 
calendario 2023. E articulo ta discuti e posibilidad di A.T.A. 
pa utilisa e surplus aki na varios manera y ta referi na, entre 
otro, inverti esaki den Oranjestad Downtown. 


Ta esencial pa A.T.A. pa colecta y traha cu echonan y pa 
informa a base di esaki. Pa motibo aki, e declaracion publico 
aki ta sirbi pa aclaria e topico/ asunto di surplus, den cual e 
siguiente puntonan mester ser tuma na cuenta: 


• Na 2015, pa medio di un Ordenansa Nacional (AB 2015 
no. 63), Gobierno di Aruba a adapta e Ordenansa di A.T.A. 
(AB 2011 no. 14) pasa na 2011 den conexion cu creacion 
di e A.T.A. (Sui Generis) actual, stipulando cu cada aña si tin 
surplus A.T.A. mester paga esaki na Gobierno di Aruba. 


• Consecuentemente, desde cu e adaptacion menciona 
ariba a tuma luga, A.T.A. no a retene ningun surplus, pero en 


cambio a paga 100% di cualkier surplus completamente na 
Gobierno di Aruba. 


• E adaptacion menciona previamente a bin cu su desafionan 
pa e salud financiero di A.T.A., algo cu A.T.A. a bin ta informa 
den e reportahe financiero anual cu ta contene feedback di 
auditador independiente. Igual a haci durante comunicacion 
separa cu Gobierno di Aruba caminda e apelacion a ser haci 
pa adaptación di e leynan di A.T.A., teniendo na cuenta cu 
varios asuntonan cu lo sigura e salud financiero, sostenibi- 
lidad, y operacion efectivo di e organisacion. 


• E peticion di consideracion aki a bira mas urgente ainda 
pa A.T.A. despues di un cambio critico introduci cu e 
Reforma Fiscal cu a bira efectivo cuminsando 1 di januari 
2023, pasobra e Reforma Fiscal a aumenta e Tax (Levy) di 
Turismo di 9.5% pa 12.5% pero na mes momento a reduci 
e contribucion di A.T.A. considerablemente. Esaki ta nifica 
cu awor A.T.A. solamente ta ricibi 57% di e total di entrada 
di Impuesto di Turismo. E 57% aki efectivamente ta nifica 
7.125 parti di e 12.5% ahusta den 
Impuesto di Turismo. 


Aunke Gobierno di Aruba tin auto- 
ridad completo pa dicidi con lo uza 
e surplus riba prioridadnan estab- 
leci, durante e ultimo añanan, A.T.A. 
a para continuamente pa haci uzo 
di e surplus pa proyectonan local 
critico manera p.e. mehoracion di e 
‘Rioolwaterzuiverinstallatie’ localisa 
na Bubali, demostrando asina dedi- 
cacion di nos organisacion pa alabes 
mehora 
infrastructura 
y 
medio 
ambiente di Aruba. 


Pa finalisa, A.T.A. ta reafirma su 
compromiso pa avansa interesnan 
di Aruba y su hendenan. 
Cu e compromiso aki como guia, 
A.T.A. lo sigui traha estrechamente 
cu socionan pa enfrenta desafionan 
y pa persigui oportunidadnan pa un 
desaroyo sostenibel di nos nacion 
insular di Aruba. 


Declaracion Referente 
Articulo den Corant AWEMainta 

OTRO bon noticia cu e reportahe di CAft a divulga siman 
pasa, ta e echo cu el a constata cu debe di pais Aruba, a 
wordo reduci cu e suma di 131 miyon florin segun e resul- 
tado di e ‘uitvoeringsrapportage’ di e segundo kwartaal. 
Adicionalmente e comision di supervision ta mustra cu pa 
loke t'e resultado financiero riba e di tres kwartaal, e debe 
lo wordo reduci tambe c’un suma di 11 miyon florin y esaki 
ta 82% di e BBP. 


Na mes momento CAft ta sigui duna mas bon noticia cu a 
base di e diferente entrada adicional pa 2023, Aruba pa 
proximo añanan lo por sigui reduci e debe substancialmente 
y hasta a mustra cu pa aña 2027, pues dentro di tres aña, 
Aruba lo cumpli na realisacion di e norma di un debe cu ta 
70% di e BBP. 


CAft ta considera e desaroyo aki como algo sumamente 
positivo ya cu reduccion di e debe di e pais, ta di vital impor- 
tancia tumando na consideracion e gastonan di interes cu e 
pais mester a paga den 2023m, cu tabata 17% di e presu- 
puesto di 2023 y cu lo sigui aumenta den e aña aki. 


Otro punto cu Caft a considera cu gobierno a haci bon ta lo 
siguiente: 
“Het CAft merkt verder op dat aan het einde van het derde 
kwartaal ongeveer 51 procent van de nationale schulden op 


de binnenlandse markt is geplaatst. Dit maakt de begroting 
minder gevoelig voor renteontwikkelingen. Ook dit is posi- 
tief.” 


Sinembargo tambe tin un aspecto negativo cu ya a bira un 
tradicion cu Gabinete Wever-Croes II, esta cu fuera di tabata 
entrega presupuesto demasiado laat mescos cu e cuentanan 
anual cu ainda no a wordo completa, CAft ta cuestiona e 
echo cu gobierno di MEP-RAIZ ta entregando e “uitvoering- 
srapportages” mucho laat. 


E comision ta mustra cu na varios ocasion nan a apela na 
gobierno di Aruba pa nan cumpli cu e fechanan stipula pa 
entrega di e documentonan aki, manera a keda confirma den 
e ley di LAft pa entregamento di e UR, e di tres UR aki tambe 
a wordo entrega hopi laat. 


Segun CAft cu mientrastanto cu gobierno sistematica- 
mente ta entregando e ‘uitvoeringsrapportages’ aki laat, 
esaki ta crea problema pa tanto e comision como tambe pa 
Parlamento di Aruba ya cu e fayo aki ta evita cu e dos instan- 
cianan aki, por analisa y tuma nota si e presupuesto ta ainda 
realistico of no y si esaki ta rekeri un adaptacion. 


CAft ta enfatisa na gobierno actual cu e situacion aki ta stro- 
bando Parlamento den su asina yama “budgetrecht,” cu ta 
e derecho di controla presupuesto di gobierno!! 


CAft ta mustra cu debe di Aruba a keda reduci cu 131 miyon 

PRESIDENTE di Parlamento, sr Edgard Vrolijk ayera a 
wordo atendi formalmente pa e miembro di fraccion di RAIZ, 
partner den e coalicion actual di MEP y RAIZ, pa loke ta 
tratamento di e ley cu ta permiti matrimonio di personanan 
di mesun sexo. 


Parlamentario Raymicheline Raymond di e fraccion di RAIZ, 
a reacciona riba un carta di Presidente Vrolijk pa loke ta e 
reunion cu sra Raymond a pidi relaciona cu e ley di matri- 
monio di personanan di mesun sexo. 
Manera ta conoci Presidente Vrolijk siman pasa a reac- 
ciona riba un carta anterior di su colega di coalicion, esta 
Raymond, kende hunto cu Parlamentario Miguel Mansur, a 
solicita un reunion dia 19 di februari ultimo, pa atende e 
ley menciona y a duna Presidente Vrolijk 30 dia pa yama e 
reunion aki. 


Siman pasa dia 13 di maart Presidente Vrolijk a reacciona 
pero a mustra cu cos no ta bay manera e parlamentario di 
RAIZ kier p'e cosnan cana y cu tin henter un proceso cu tin 
cu tuma luga y na mes momento a mustra cu Presidente di e 
Comision di Parlamento, esta Darlaine Guedez-Erasmus, cu 
ta atende e asunto aki, lo tin algun reunion ainda pa yama pa 
asina busca un base mas amplio pa sostene e ley menciona. 
Un splicacion di Presidente di Parlamento cu sin duda no 
tabata convence ningun hende y ayera el a haya un reaccion 
for di Parlamentario Raymond, kende a cuestiona henter e 
intento di hustifica su colega di con ainda no por yama e 
reunion. 


Ta bisto for di algun tempo caba cu tin division entre e dos 
partidonan relaciona cu e ley aki pa permiti matrimonio di 
hendenan di mesun sexo y cu e ultimo decision di Corte di 
Apelacion, a pone cu gobierno di Aruba tin cu trata e ley aki 
y aproba loke Corte a bisa tin cu pasa. 
Parlamentario Misha a cuestiona cu bon argumento tur e 
ponencianan presenta pa Presidente di Parlamento caminda 
el a mustra cu maniobranan ta ser haci pa trata di evita cu e 
asunto aki lo bira realidad net den porta di eleccion. 
Den su carta di ayera na Presidente Vrolijk, miembro di frac- 
cion di RAIZ a enfatisa cu tanto e carta di Presidente di 


Parlamento fecha dia 19 di maart ultimo y tambe e carta 
di Darlaine Guedez-Erasmus di e comision encarga cu e 
asunto aki y miembro di fraccion di MEP, ta duna indicacion 
cu e reunion publico solicita pa su persona y parlamentario 
Mansur, cu su persona no tin confiansa cu nan peticion lo 
wordo honra a corto plaso. 
' 
Na mes momento e parlamentario di RIAZ a indica den su 
carta cu a base di e ritmo cu colega Guedez-Erasmus ta 
yamando reunionnan di su comision, ta un indicacion cla 
cu e accionnan aki ta ser haci deliberadamente pa pospone 
e reunion riba e ley di matrimonio di personanan di mesun 
sexo. 


Raymond tambe a mustra den su carta cu ta bisto y algo 
hopi serio cu Presidente di 
Parlamento di Aruba ta haciendo maniobra pa pospone 
tratamento di e ley di iniciativa aki pa asina e sirbi interes 
di su partido MEP, mustrando cu esaki no ta digno di un 
Presidente di Parlamento. 


El a haci un apelacion riba Presidente Vrolijk pa respeta 
y honra un bon funcionamento di Parlamento di Aruba y 
enfatisando cu e ta bolbe pidi pa ultimo bes, pa Vrolijk fiha 
un fecha fiho pa atende e ley cu ta permiti matrimonio entre 
dos persona di mesun sexo. 


Citando e palabranan di Parlamentario Raymocheline 
Raymond: “Gezien het verloop van het proces tot op heden, 
Uw eerdere toezegging, de uitstel-acties en de inmiddels 
geboden extra tijd, beschouw ik het bovenstaande een 
redelijk, LAATSTE verzoek.” 


Relaciona cu ley di matrimonio di mesun sexo 


Parlamentario di RAIZ a entrega ultimatum “final” na Vrolijk 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


DIABIERNA awor, lo tuma luga e inauguracion di e cancha 
di basketball completamente renoba den centro di Village 
na Sanicolas. Prome Minister Evelyn Wever-Croes a expresa 
di ta sumamente contento di mira proyectonan importante 
asina wordo cumpli, y ta gradici Minister di Deporte Endy 
Croes cu a pone su mente y curason den logra cumpli cu 
deseo di tur e hoben deportistanan cu ta residencia den 
centro di village. 


Durante su bishita na e cancha, Prome Minister por a 
aprecia e trabou bunita cu a wordo haci. Un cancha comple- 
tamente renoba cu e palabranan cu semper Minister Croes 
ta menciona, na momento cu e ta referi su mes na deporte, 
graba riba e piso di e cancha. E palabranan cu ta; "Desire, 
Discipline, Dedication and Determination", cu na papia- 
mento ta Deseo, Dedicacion, Disciplina y Determinacion. E 
4D’nan cu pa Minister Croes ta palabranan di hopi signifi- 
cacion na momento cu ta papia di hobennan cu kier logra 
cosnan grandi den deporte. E hobennan aki tin e deseo di 
practica basketball, e disciplina y dedicacion pa practica e 
deporte, y e determinacion pa ta miho cu nan por ta. Y e 
cancha aki full remodela, ta duna cada un di nan e oportun- 
idad pa logra nan meta. 


Prome Minister a expresa cu e ta un satisfaccion grandi pa 
mira cu Gobierno ta logra cumpli cu metanan importante pa 
e hobennan. E cancha aki ta trece hopi oportunidad pa tur 
esnan cu ta biba den cercania di e cancha y cu tin un amor 
pa e deporte di basketball. 


"Nos compromiso ta, pa percura cu tur nos hobennan tin 
mas oportunidad pa distracion sano, pasobra cada hoben cu 
ta haci deporte ta un menos pa coy e caminda menos bon. 
Mi ta felicita full e bario di Village cu nan cancha di basket- 
ball completamente renoba, y ta gradici di curason Minister 
Endy Croes pa semper tin nos hobennan den mente", Prome 
Minister a expresa. 


Prome Minister ta felicita Minister Endy 
Croes cu un logro mas pa deporte 

EXECUTORIALE VERKOOP 
Ten overstaan van notaris mr. Chamila Agnella Tromp of 
haar waarnemer zal op vrijdag 3 mei 2024 om 10:00 
uur 's-morgens in het Auditorium van de Kamer 
van Koophandel te Aruba aan de J.E. Irausquin 
Boulevard 10, Oranjestad, Aruba, in één zitting bij opbod 
en afslag in het openbaar worden verkocht, ex artikel 
3:268 van het Burgerlijk Wetboek van Aruba: 


1. 
PONTON 70-L 
een woonhuis met verder toebehoren staande op een 
perceel eigendomsgrond groot 402 m2 gelegen te 
Ponton in Aruba, kadastraal bekend als Eerste Afdeling 
Sectie L nummer 4181 
richtprijs: Afl. 235.000,00 


2. 
MISSOURISTRAAT 2 
een woonhuis met verder toebehoren staande op een 
perceel eigendomsgrond groot 204 m2 gelegen aan de 
Missouristraat te San Nicolas in Aruba, zoals nader 
omschreven in kadastrale rooibrief nummer 25 d.d. 3 
juni 1987 
richtprijs: Afl. 80.000,00 


Een onherroepelijk en onvoorwaardelijk onderhands bod kan worden 
uitgebracht tot uiterlijk donderdag 18 april 2024 ten kantore van 
Newleaf Notary, J.E. Irausquin Boulevard 22 te Aruba, of via email: 
auction@newleafaruba.com verkrijgbaar. 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de bijkomende 
kosten. 
De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


E empresario Elon Musk a anuncia diahuebs cu 
su empresa di implante celebral Neuralink a crea 
un chip cu ta cura cieguedad. 


"Mi tin di menciona cu e implante Blindsight ya 
ta funcionando riba macaco. E resolucion lo ta 
abao na principio, manera e prome grafieiknan 
di Nintendo, pero na final e por mehora e vision 
humano normal," e magnate a comenta riba su 
cuenta di X. 


Fuera di esey, Musk a sigura cu ningun animal 
a muri ni a resulta gravemente herida door di 
tin un di e dispositivonan aki. Tin di menciona 
cu Neuralinnk a enfrenta critica di grupo cu ta 
defende e derechonan di animal p'e trato cu ta 
duna e macaconan, cu ta un parti clave di su 
trabao experimental. 


E noticia a tuma luga despues di e anuncio cu e 
prome ser humano cu a ricibi un implance cele- 
bral di Neuralink, cu a wordo implanta na januari, 
ta poniendo su habilidadnan nobo den practica 
y awo e por controla videogames pa su mente. 


Musk a anuncia implante 
celebral cu ta cura cieguedad 

E Narañado nan di Santa Cruz ta sorprendiendo tur hende y 
ta colgando duro na e di 4 luga cu ta e ultimo ticket pa sigui 
pa e siguiente buelta. Estrella tin acumula 6 punto producto 
di 2 victoria y 3 derota . Un victoria crucial di 1-0 riba RCA 
tin e Narañado cu speransa grandi di avansa pa e siguiente 
buelta. Estrella tin 7 gol na fabor y 10 en contra. Mester 
remarca si cu 8 di e 10 gol nan aki a bin di dos derota di 4-1. 
Un na man di Nacional y otro na man di Dakota. 


P’e otro 3 wega nan e defensa tawata bastante stabiel. E 
parti ofensivo si ta funcionando bon Luis Manuel Torres ta 
lidera e tabla di goleador cu 5 tanto y e narañado nan ta 
bay tin mester pa e mantene su produccion di gol. Estrella 
su maximo referencia, Trevor Faro tin un solo gol den e e 
prome buelta di Copa Ora y si e por haya su olfato goleador 
bek, Estrella lo bira un team hopi peligroso. Otro team nan 
por bisa cu nan no ta hunga nada, pero di un manera of otro 
nan ta pikiendo nan punto nan. 


Nan no por tin e glamour di un Dakota of e elegancia di un 
Britannia, pero nan tin un team di “ Work horses.” Un team 
humilde. No tin super star. Aki nan tur hende ta core, tur 
hende ta marca, tur hende ta lucha. Combina cu gol nan 


oportuno tin Estrella na unda cu e ta. 


Sigur e yegada di e defensor Elizabeth a trece stabilidad bek 
den e centro di Defensa. Y si por haya poco mas consis- 
tencia contra team nan grandi, E Narañado nan lo por drenta 
den e ultimo cuatro nan. E team di Papilon no a celebra un 
titulo desde 2006, y ta haciendo un push duro pa mantene 
bibo e speransa di cu un titulo ta posibel e campeonato aki. 
Pero Estrella ta bay tin mester di e ayudo di su fanaticada pa 
crusa e brug aki. Conoci pa tin un di e fanaticada nan mas 
grandi den nos futbol local, porta ta ora pa activa nan pa 
nan yega stadion. Estrella tin 6 punto, y lo mester busca tur 
manera di saca 8 punto den e siguiente ronda. 


Su wega mas crucial ta bay ta contra e tricolor nan di Solito, 
team cu nan a vence den e prome buelta y sigur ta bay ta 
un bataya crucial den e segunda buelta aki. Estrella ta para 
den porta di shelo pero ainda mester pone un pia aden y pa 
logra esaki nan ta bay tin mester di tin un bon comienso di e 
dos buelta. Cu solamente 3 punto di bentaha riba e tricolor 
nan di solito, tur cos por pasa. Ainda tin basta wega pa bay 
y e bala ta rondo pero si Estrella haci su cos e lo por laga un 
di e gran faborito nan afo. 


Futbol Copa Honor Oro 


Estrella dicidido pa drenta e cuatro nan 

RECIENTEMENTE e team di Wings of Hope (WOH) cu ta 
forma parti di Aruba Airport Authority N.V. a organisa e di 
dos AUA Airport Runway Run riba diadomingo 17 di maart 
2024, caminda un total di 125 coredo a duna bek na comu- 
nidad di un manera inolvidabel. 


Den presencia di tur coredo y boluntario, e team di Wings of 
Hope simbolicamente a haci un donacion di 7.500 florin pa 
dos fundacion, esta Trampolin pa Trabao y Funari. Trampolin 
pa Trabou su meta ta pa haya un trabou pa esnan di 17 
aña bay ariba y cu tin un limitacion, door di ofrece nan un 
capacitacion laboral y “match” nan cliente cu e dunadonan 
di trabou local cu miho ta complementa nan potencial. 
Funari ta enfoca riba e integracion social di e personanan 
cu un limitacion fisico den sociedad pa medio di mantene 
nan curpa y mente activo. 


Pa e di dos edicion di AUA Airport Runway Run, tur 125 
coredo a core un poco mas cu 5K cuminsando desde Runway 
11 pa Runway 29 y djey bek pa Runway 11 pa asina yega 
final. Tur coredo a ricibi diferente gadgets di AUA manera 
Safety Vest y un Hydration Belt Waist Bag pa haci uzo di dje 
durante e coremento. Pa finalisa cu e evento, a warda tur 
coredo na e final cu bebida pa refresca incluyendo coco cu 
e logo nobo di Wings of Hope. A rifa un total di 32 premio 
entre e participantenan, e premionan tabata inclui producto 
electronico, material pa haci deporte, voucher pa salud y 
bienestar, voucher pa biahe y voucher pa haci trabou den 
hardin y mucho mas. 


Pa honra Wings of Hope su esfuersonan pa ehecuta e 
proyectonan social cu tin un impacto positivo pa comun- 


idad di Aruba, Wings of Hope a lansa su logo nobo cu ta 
nifica resilencia, compasion y progreso. Di e manera aki ta 
demostra un promesa pa construi un miho futuro, caminda 
cada persona tin acceso na cuminda, educacion y oportun- 
idad pa crece guia pa e Sustainable Development Goals di 
Nacionnan Uni. Wings of Hope lo sigui curasha e comuni- 
dadnan y inspira e futuro generacionnan. 


AAA y WoH ta sumamente agradecido cu tur voluntario, 
coredo, organisacion y e demas gruponan cu a participa den 
e di dos edicion di AUA Airport Runway Run p’asina haci e 
actividad aki uno exitoso y inolvidabel. 


Wings of Hope AUA Airport Runway Run 2024 


Fortaleciendo e comunidadnan y 
inspirando e futuro generacionnan 

ESAKI ta e aña di Dragon den e horoscop 
Chines, y ya Nacional a gana su prome 
titulo e a aña aki cu ta e Copa Betico Croes. 
Actualmente e team di Alto Vista ta na di 
3 luga cu 8 punto producto di 2 victoria, 2 
empate y un solo derota. E unico derota a bin 
na man di Britannia. 


Cu cada wega e team di Alto Vista a bin ta 
creciendo..E dragon nan lo mester piki 7 
pa 8 punto di e 15 nan disponibel den e di 
dos buelta pa nan por punch nan ticket pa 
e siguiente buelta. Sigur nan talisman Davis 
Oliviero lo mester mantene su tremendo nivel 
di e prome buelta. Cu un total di 3 gol e ta 
lidera liña ofensivo di Deportivo Nacional. 
Justin Congo ta otro hungado cu den prome 
buelta a haci un contribucion importante cu 
4 gol pero den e Copa Oro solamente a pone 
e bala den net 1 biaha. Mas grandi e wega 
nan bira, mas importante ta bay ta pa Justin 
Congo haya caminda pa gol. Nan medio 
campo lo depende di e pulmon nan di Claudio 
Calvacante, pero tambe di nan “Alchimista” 
Glembert Croes cu a bin ta creando hugada 
nan peligroso for di nada. Hugada nan caminda 
bo ta kere cu e bala ta perdi Glembert ta Sali 
limpi y pone paso nan pa tanto como Justin 
Congo y Davis Olivieros. 


No solamente e ta habil cu e bala pero su 
tremendo vision di wega ta haci cu Glembert 
Croes ta bay ta un pieza importante den e 
intencion nan di Nacional. “El conejo de la 
suerte” Jose Cruz tambe a bin ta haciendo un 
bon trabou bou di e tres lata nan. Si Nacional 
Sali Campeon, Jose Cruz lo bira e prome 
hungado cu ta Sali campeon di Copa plata y 
Copa Ora. P’esey Nacional ta conta cu Jose 
Cruz por trece poco di su “polvo magico” di 
Campeon pa nan. 


E defensa di Nacional tambe a bin ta mustra 
basta solido. Cu solamente 3 gol contra den 
5 wega, E defensa di Nacional lo mester sigui 
ta hermetico pa nan tin cualkier chens na e 
titulo. Nacional a bin ta mustrando bon nivel y 


Futbol Copa Honor Oro 


Nacional bayendo p’e dolbete 


tin intencion serio di bay pa e doblete. Ulitmo biaha cu e titulo di campeon 
a bay noord tawata na 2017 y e team di Alto Vista ta pensa cu ta su ora pa 
e bolbe Noord. Esaki ta e aña di e dragon, porta esaki ta e aña di Nacional. 

UN ekipo di biotecnologo lidera p'e investigadonan di 
e Universidad di Illinois Urbana-Champaign (Merca) y e 
Universidad di Sao Paulo (Brasil) a logra e trend pa crea e 
prome baca capaz di produci insulina humano den su lechi. 
E bishe transgenico aki di e parti zuid di Brasil ta constitui 
un prueba di concepto cu por amplia despues di test 
adicional y e aprobacion di e Administracion di Alimento y 
Medicamento di Merca (FDA). E resultado lo cumins cu un 
era nobo den e produccion di insulina, solucionando e prob- 
lema di scarsedad di medicamento y e costonan halto p'e 
personanan cu ta biba cu diabetes. 


"Mama naturaklesa a diseña e glandula mamario como un 
fabrica pa produci proteina di manera realmente eficiente. 
Nos por probecha e sistema aki pa produci un proteina cu 
por yuda miyones di persona rond mundo," Matt Wheeler, 
profesor di e Universidad di Illinois, a comenta. 


Con nan a hacie 
E coleganan Brasileño a inserta un segmento di DNA humano 
cu ta codifica un precursos di e insulina den e nucleonan 
celular di 10 embrion di baca. Esakinan a wordo implanta 
den e matriz di e bacanan normal y un bishe transgenico a 
nace. Uzando tecnologia di ingenieria genetico di vanguardia 
a logra cu e DNA humano a expresa unicamente den e tehido 


mamario di e bushe. 
"Den e temponan di antaño, nos tabata introduci e DNA y 
warda cu e expresa caminda cu nos kier," Wheeler a señala. 
"Awendia nos por ta hopi mas strategico y specifico," el a 
agrega. Danki n'esaki, "no tin insulina humano circulando 
den sanger di e baca ni den e otro tehidonan. Tambe ta 
probecha e capacidad di e glandula mamario pa produci 
cantidad grandi di proteina," Wheeler a subraya. 


Resultado "magico" 
"Nos obhetivo tabata produci proinsulina, purific'e te 
converti'e den insulina y for di eynan. Pero basicamente e 
baca mes a proces'e. E ta produci di tres pa un di insulina 
biologicamente activo pa proinsulina," Wheeler a splica. "E 
glandula mamario ta algo magico," el a indica. 


Di manera conservador, Wheeler ta calcula cu, si un baca 
por produci un gram di insulina pa liter, un ehemplar tipico 
di e rasa Holstein por produci hopi insulina. Vooral, pasobra 
e unidad tipico di insulina ta igual na 0,0347 miligram. 
"Esey ta nifica cu cada gram ta igual na 28.818 unidad di 
insulina," Wheeler a expone. "Y esey ta solamente un liter; 
e Holsteinnan por produci 50 liter pa dia. Bo por haci bo 
calculonan," el a enfatisa. 


E proyeccionnan 
Cu tempo, e investigadonan ta spera pa repro- 
duci toro y baca transgenico, cu e descendencia 
di forma un grupo specialmente diseña. Wheeler 
ta considera cu hasta un grupo chikito di bestia 
por supera rapidamente e metodonan actual pa 
fabrica insulina, cu base den yeast y bacteria 
transgenico, y por hacie sin tin mester di instala 
infrastructura altamente tecnico. 


"Encuanto e produccion masivo di insulina den 
lechi, lo tin mester di instalacion specialisa y di 
nivel sanitario halto p'e cria di bestia, pero como 
cu no ta nada fuera di comun pa nos industria 
lacteo bon estableci," Wheeler a puntualisa. 
"Nos sa kico nos ta haciendo cu e bacanan," el 
a afirma. 
"Mi por mira den un futuro cu un grupo di cria 
di 100 cabes, ta igual na un lecheria chikito di 
Illinois of Wisconsin, por produci tur e insulina 
necesario p'e pais," Wheeler a sostene. "Y un 
manada mas grandi? Por produci henter e sumi- 
nistro mundial den un aña. E estudio a wordo 
publica siman pasa den Biotechnology Journal. 


Pa prome biaha 


Baca ta produci insulina humano den su lechi 

Miles di indigena ta confina pa tiramento na Colombia 


MAS di tres mil persona, perteneciente na 18 comunidad indigena, ta confina den varios zona di e municipio di Corinto 
(Cauca), memey di e confrontacionnan cu a cuminsa di nobo entre e Ehercito y e Estado Mayor Central (EMC) di e disidenci- 
anan di Fuerzas Armadas Revolucoinarias de Colombia (FARC). 


E combatenan a tuma luga den e coregimientonan di Quebraditas, Media Naranja y Rio Negro den e contexto di e suspension 
di e bahamento di arma bilateral entre e Gobierno y e grupo arma aki, desde diaranson ultimo, den e departamento di Cauca, 
Valle del Cauca y Nariño. 


E autoridad indigena di Corinto, Elkin Pilcue, a 
bisa Blu Radio cu "e temor latente t'ey" n'e posi- 
bilidad cu e combatenan den e zona aki cuminsa 
di nobo. P'esey el a pidi pa no realisa e enfrenta- 
mentonan cerca di e poblacion civil. 


Suspension di e bahamento di arma (cese al 
fuego) 
Den un video publica riba e rednan social por 
a scucha rafaga di mitrailleur producto di e 
combatenan entre e Frente Dagoberto Ramos 
di e disidencia di 'Ivan Mordisco' y ehercito, den 
varios zona di Corinto. 


Diadomingo ultimo, e presidente di Colombia, 
Gustavo Petro a ordo pa reanuda e ofensivo di 
e Forsanan Militar contra di EMC, despues cu un 
poblacion indigena a wordo ataca den e muni- 
cipio di Toribio, bisiña di Corinto y un lider di e 
comunidad nasa lo a resulta morto. 
Autoridad a ofrece un recompensa te cu 7,7 
miyon dollar pa informacion riba seis integrante 
di Frente Dagoberto Ramos, kendenan lo a 
participa den e echonan violento di Toribio. 

YA sa con e dos muchanan di 2 y 4 aña a fayece, asesina pa 
nan tata den un stal di Las Alcubillas, un localidad chikito 
den e provincia di Almeria, den zuid di Spaña. 
E informe di e autopsia preliminar a revela cu e menornan 


a fayece intoxica cu un pesticida administra pa nan propio 
progenitor, segun 20 Minutos. 


E chikitinnan a fayece cerca di 9'or y mey di mainta, mas 
of menos 11 ora prome cu nan a wordo haya pa nan mama 
riba cama sin bida. Mientrastanto nan tata a kita su bida 
despues, di manera cu ora cu a hay'e p'e cuerponan di 
siguridad, ainda e tabata na bida, aunke el a fayee poco rato 
despues. 


E caso a wordo investiga for di e prome momento como un 
crimen vicario, miho bisa, esun cu ta comete contra otro 
hende, den e caso aki, e yiunan menor, cu e fin di haci un 
mayor daño posibel n'e persona cu cual e kier destrosa su 
bida. 


E homber, di 35 aña tabata separa di e mama di e chikitonan, 
di 23 y tabata falta dos siman pa un huicio pa 
maltrato, despues cu su expareha a denunci'e 
na 2022, ora cu e tabata na estado di e yiu mas 
chikito. 


Segun testimonio durante e dianan aki, e muhe 
a sufri bati constante di parti di e casa y polis 
lo mester a bin n'e cas familiar den diferente 
ocasion. 


En espera di e huicio, e fayecido tabatin un ordo 
di alehamento di su victimanan. Sinembargo, 
un hues klo a concede un regimen di bishita na 
su yiunan, cu a inclui diasabra y diadomingo. 
Tabata precisamente den un di e periodonan aki 
cu e crimen a tuma luga. 


Tragedia na Spaña 


Tata a venena su yiunan cu pesticida den acto di asesinato vicario 

INSCRIPCION ta habri pa manda nominado pa Copa Hubenil 
Gobernador Felipe B. Tromp pa aña 2024. Organisacionnan 
hubenil of personanan individual por manda un nominado pa 
sea un grupo hubenil of hoben individual pa bini na remarca 
pa e premio. 


E organisacion of hoben mester a destaca durante e ultimo 
periodo di 1 di april 2023 pa 15 di maart 2024 ariba un of 
mas di e siguiente terenonan, esta cultura, deporte of activ- 
idad social. 
Lo evalua tambe e conducta ehemplar y liderazgo, specialmente 
den caso di hobennan riba 13 aña. Y e edad di e hoben(nan) 
mester ta entre 8 pa 21 aña. 


Por entrega e proposicionnan pa nominacion den forma di un 
portofolio na oficina di Asociacion Trabou pa Hubentud na 
Caya Appeldam durante oranan di trabou of via e-mail info@ 


athaaruba.com. 
E peticion mester ta firma pa un adulto y acompaña di un relato 
extenso di motivacion pa nomina e hoben of instancia hubenil, 
recorte di corant, potret y cualkier otro material visual. 
No ta descarta e posibilidad cu un hoben of instancia cu a gana 
e premio den pasado of a ricibi un premio di estimulo por bini 
na remarca atrobe pa gana e premio special aki. 


E premio lo keda entrega pa Gobernador di Aruba dia 27 di april, 
Dia di Rey. Copa Hubenil Gobernador Felipe B. Tromp ta dedica 
na e prome Gobernador di Aruba, señor Felipe B. Tromp den 
feliz memoria. Ya prome cu el a bira gobernador, señor Tromp 
tabata dedica hopi di su tempo liber na trabounan cultural cu 
ta yuda den formacion di hobennan. Y tabata stimula otronan 
pa dedica atencion na formacion di nos hobennan, sea riba 
tereno cultural, social of deportivo. 


Aruba ta un pais chikito cu tambe conoce su retonan pa loke ta 
trabou riba tereno di formacion di nos muchanan y hobennan. 


Y sin duda ta na su luga pa sigui stimula e desaroyo aki den 
un mundo yen di retonan positivo pero tambe cu aspectonan 
negativo. Pues ultimo dia pa entrega un proposicion pa un 
nominado lo ta dialuna 15 di april proximo. 


Por manda nominado pa 
Copa Hubenil Gobernador 
Felipe B. Tromp 2024 

Un Dia di Himno y Bandera exitoso na MANA 


MAS cu 1500 persona, incluyendo turista, a bishita Museo 
Arqueologico Nacional Aruba (MANA) riba dia 18 di maart 
ultimo. 


E programa a cuminsa cu canto di Himno di Aruba cu coro 
di Kibrahacha acompaña pa su grupo di cuarta. E dia a sigui 
yen di ambiente. 


Grandi y chikito a pasa un rato agradabel cu dushi pasaboca 
y sopi crioyo. E cuminda y snack vegano y glutenfree a bay 
manera pan cayente. E bishitantenan a gosa di e mini docu- 
mentarionan, cu ta den un forma compacto y impactante a 
conta di Dundun -, Nydia - y Boy Ecury. E mini documentari- 
onan ta produci pa Rebecca Roos Productions y co-financia 
door di UNOCA. 


Mucha y hoben a disfruta di e tayer di artista Ruth Geerman. 
Nan a experimenta cu un material diferente pa traha arte 
y a relaha den e skina di mucha unda a kleur e templates 
di flora y fauna di Aruba, cortesia di artista local Omaira 
Silva. Tambe nan a experiencia e ‘sensory box’ y a busca 
nan stempel di Indjan. 


E mini bazaar cultural a atrae hopi bishitante cu su photo- 
booth colorido decora cu arte di palo di artista Ezekias Perez 
Martinez. E muchanan a busca nan facepainting den colo di 
bandera di Aruba y un dushi popcorn cerca e muchanan di 
Pastoral Hubenil Dakota. 


Den e bazaar tabata ofrece diferente producto traha na 
Aruba, manera likeur, arte y artesania, cos dushi y buki di 
crucigrama Conoce Bo Isla. 


Alabes a tuma luga dos encuesta. Uno ta tocante debolbe e 
obhetonan arkeologico na Hulanda pa Aruba, co-financia pa 
Mondriaan Fonds. E otro ta un encuesta di Aruba Tourism 
Authority tocante sentimento di comunidad pa turismo na 
Aruba. 


MANA ta gradicido na un y tur cu a yuda haci e dia aki uno 
asina existoso. 
En especial e medionan di comunicacion di Aruba, Comision 
Dianan Nacional, Ministerio di Finansa y Cultura, Club 
Kibrahacha, UNOCA, e artistanan Omaira Silva, Ezekias 
Perez Martinez. 


Tambe ta duna un danki na nos bishitantenan y hopi impor- 
tante e boluntarionan hoben y adulto cu un biaha mas cu 
hopi entusiasmo a ricibi y guia e bishitantenan riba nos Dia 
di Himno y Bandera 2024 


Diabierna, 22 Maart 2024 
AWEMainta 
COMUNIDAD 
17 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


E Departamento di Husticia di Merca y 16 fiscal general 
estatal a demanda Apple diahuebs dilanti corte federal di 
New Jersey pa crea un monopolio y obstaculisa e competi- 
donan. E demanda ta dirigi contra e producto mas popular y 
lucrativo di e empresa, e iPhone. 


Den e documento ta afirma cu Apple a impone "un serie di 
norma y restriccion cambiante" pa "extrae tarifa mas halto, 
frustra innovacion, ofrece un experiencia di usuario menos 
sigur of degrada y strangula e alternativanan competitivo." 


Debi n'e conducta aki, gobierno y e estadonan ta alega den 
e demanda cu Apple a "construi y reforsa un "pos" rond di 
su monopoliio di smartphone." 
"Si no cuestiona esaki, Apple lo sigui uza y reforsa su monop- 


olio di smartphone pa dicta con e empresanan por crea y 
distribui aplicacion den futuro, di manera cu no por menasa 
e monopolionan di smartphones di Apple," e documento ta 
señala. 


Vocero di Apple, Fred Sainz, a declara den un comunicado 
cu "e demanda aki ta eroneo for di e punto di bista di e 
echonan y di ley." Segun e, e demanda "ta menasa loke nos 
ta y e principionan cu ta distingui e productonan di Apple 
riba e mercadonan ferozmente competitivo." 


Na februari, a informa cu Union Europeo lo multa Apple cu 
500 miyon euro (539 miyon dollar) pa faborece su propio 
servicio di musica riba "streaming" contra e rivalnan manera 
Spotify. 


Merca ta demanda Apple 

Diasabra awo 


Islanan den Caribe Hulandes ta celebra Earth Hour 


DIASABRA awo gobierno y empresa riba tur 6 isla den Reino 
Hulandes ta uni forsa pa naturalesa durante WWF-Earth 
Hour. E luz di e brùg- y e edificionan y e luznan di caya na 
diferente luga lo ta paga pa un ora como señal p'e natura- 
lesa sensitivo cu ta bou di menasa di entre otro cambio di 
clima. 


Wereld Natuur Fonds (WWF-NL) ta e forsa tras di Earth 
Hour na Hulanda, pero mientrastanto w eventonan ta wordo 
organisa spontaneamente den henter e pais. WWF-NL a 
acerca e gobiernonan y e empresanan den Caribe Hulandes 
pa participa den Earth Hour cu ta tuma luga mundialmente 
dia 23 di maart di 8or y mey te cu 9'or y mey ora local. E 
yamada aki a haya sosten masivo. 


Cu cooperacion di Curaçao Ports Authority y Aqualectra, 
e area rond di Brionplein, Pontjesbrug, Handelskade y 
Gouverneurspaleis lo ta scur. E organisacionnan guberna- 
mental na Aruba, Boneiro, St. Eustatius y Saba, e compania 
di energia STUCO N.V. y empresa di telecomunicacion Eutel 
N.V. lo paga e luz di nan edificio. Port St. Maarten lo desco- 
necta e luznan no-esencial di e brùg di Causeway y Saba 
Electric Company lo paga e luznan di caya den 3 parti di 
e isla (Hell's Gate Guts, Well's Bay Road y Fort Bay Road). 
WWF-NL ta invita e comunidad local. tambe pa participa na 
Earth Hour. 


E participacion di e islanan Caribense na Earth Hour ta 
mustra e dedicacion pa pone atencion n'e consecuencianan 
di cambio di clima. cu nos ta sinti mas y mas pa dia. E islanan 
chikito ta extra vulnerabel pa cambio di clima. Debi na subida 
di nivel di lama y e mundo cu ta keintando, e chens pa tempo 
extremo manera secura extremo, inundacion pisa y horcan, 
ta hopi grandi. Esaki tin un impacto grandi riba economia di 
e islanan, bienestar y prosperidad di e poblacion. 


Earth Hour ta un iniciativa anual di e organisacion inter- 
nacional WWF (World Wide Fund for Nature). E iniciativa a 
cuminsa na 2007 na Sydney, Australia como un accion riba 
un escala chikito pa pidi atencion pa cambio di clima. Den e 
siguiente añanan esaki a crece bira e movemento mundial di 
mas grandi pa proteccion di naturalesa. 


Banda di pagamento di luz, WWF ta pidi pa haci algo posi- 
tivo pa mas cu 60 minuut na bienestar di nos mundo (p'esey 
ta uza e logo di 60+). Esaki por ta por ehempel: como mas 
cuminda vegetariano/vegan, haci mas na reciclahe, planta 
mata, etc. 

RECIENTEMENTE Cas di Cultura, Aruba su teatro y plata- 
forma cultural, a bira miembro di e prestigioso “Vereniging 
van Schouwburg- en Concertgebouwdirecties” (VSCD). 
VSCD ta e asociacion profesional di establecimentonan di 
teatro y concierto na Hulanda. 


Desde 1947 e asociacion aki ta traha pa establece un posi- 
cion fuerte pa e sector di arte di tarima na Hulanda y den 
Reino Hulandes riba tereno financiero, politico y denter di 
comunidad en general. 


Como organisacion cu ta trahando den e industria di arte 
y cultura, VSCD ta sostene su miembronan door di ofrece 
nan diferente herment cu ta haci nan trabao diario mas facil, 
incluyendo beneficio y descuentonan special riba training y 
educacion. VSCD su meta principal ta pa conecta diferente 
establecimento den Reino Hulandes cu otro y ta stimula su 
miembronan pa intercambia conocemento cu otro. 


E miembresia ta un honor grandi pa Cas di Cultura, mirando 
cu Cas di Cultura ta e prome plataforma den Caribe Hulandes 
cu a ricibi e oportunidad aki y ta den pleno preparacion pa 
su renobacion. 


E experticio y sosten cu Cas di Cultura lo ricibi for di VSCD 
y su miembronan sigur lo ta beneficioso y lo yuda Cas di 


Cultura den e proceso pa garantisa fondo for di instanci- 
anan di arte, cultura y teatro renombra den exterior. 


E renobacion di Cas di Cultura ta esencial pa por sigui brinda 
nos comunidad un bon servicio, no solamente como teatro, 
pero como centro cultural completo. Den cuadro di esaki, 
directora di Cas di Cultura, sra. Vicky Arens, a presenta 
e plan di renobacion na Parlamento di Aruba, hunto cu 
colega sra. Evita Marchena cu ta na encargo di Cas di 
Cultura su recaudacion di fondo y presidente di e Hunta 
di Supervision di Stichting Schouwburg Aruba, sr. Carlos 
Tapias. E Parlamentarionan presente a mustra hopi interes 
den e vision pa futuro di Cas di Cultura. 
Cas di Cultura ta forma un parti importante di nos herencia 
cultural. 


Cu su 65 aña di existencia, e ta keda e unico teatro prosce- 
nico den henter Caribe y ta brinda oportunidad na un cant- 
idad incontabel di artista, artesano, scolnan, maestronan di 
scol, musica, teatro, canto y baile y practicamente ta aporta 
na tur sector creativo. E necesidad pa proteha y sostene e 
plataforma principal di cultura na Aruba ta evidente. 


E team di Cas di Cultura ta trahando duro y ta spera cu comu- 
nidad di Aruba henter, incluyendo sector priva y publico, por 
brasa e proyecto aki pa logra e meta di renobacion hunto. 


Cas di Cultura ta fortifica su lasonan local y internacionalmente 

TABATA mas o menos 11 aña pasa cu a tuma luga e 
ultimo congreso di nefrologia riba nos isla. A pone man 
hunto atrobe y e aña aki ONA (Organisacion di Nefrologonan 
Aruba) a tene un congreso grandi di nivel halto pa tres dia 
di diferente orador local y internacional. Un congreso inter- 
activo y sumamente importante mirando e desaroyonan riba 
tereno di nefrologia y e balor agrega pa keda na altura pa 
brinda cuido di calidad na pashentnan. “Tabatin hopi infor- 
macion interesante danki na e diferente oradornan. Ademas, 
participantenan por a haci pregunta y oradornan a trece 
diferente ‘caso di pashent’ pa dilanti cu por a discuti. Mi ta 
hopi orguyoso di ful e team cu a logra organisa e congreso 
aki di un nivel di kita sombre,” asina Jacco Vroegop, director 
di Horacio Oduber Hospital (HOH) a expresa. 


Topiconan interesante 
E organisacion ONA ta conta cu diferente specialista 
nefrologo di HOH como tambe di Instituto Medico San 
Nicolas (ImSan) esta presidente Mauro Cuba, secretaria 
Hardjit Kharagjitsing y miembronan Agustin Garcia Sanz, 
Ali Garcia Marquez, Maria Vargas y Romeo Kock. Hunto nan 
tabata encarga pa trece oradornan cu a papia riba diferente 
topico interesante. A logra trece dies orador internacional 
pe congreso y uno cu a duna su presentacion di forma 
virtual. A intercambia diferente informacion tocante di riñon 
entre otro: presion, importancia di uza data, biopsie, trans- 
plante di riñon, diferente malesa cronico di riñon, trata- 
mento, prevencion y tambe diagnostica pa detecta malesa 
di riñon na tempo. 


Binti aña di transplante di riñon 
Ademas di tur e topiconan ya caba menciona e special- 
istanan a dedica extra atencion na e topico di transplante di 
riñon. Ta conmemora cu 20 aña pasa a tuma luga e prome 
transplante di riñon pa un pashent Arubiano den exterior. 
Pues un bunita momento pa corda riba tur esfuersonan haci 
pa realisa e oportunidad cu esaki a trece pa pashentnan di 
Aruba. Durante e ultimo añanan a sigui desaroya e proceso 
y a yuda mas pashent. Durante e congreso a lansa video 
unda algun pashent cu riñon nobo ta expresa nan storia y 
nan gratitud. Alabes a tuma un momento durante e congreso 
pa gradici y reconoce e dedicacion di dokter Romeo Kock 
pa e 20 aña di dedicacion cu’n bunita plakaat. “Mi ta hopi 
orguyoso di mi team di nefrologia y dialisis cu e logro bunita 
aki, y specialmente dokter Kock pa su pasion pe trabou”, 
Jacco Vroegop ta expresa. 


Cooperacion y evaluacion 
Joel Rajnherc, director di ImSan, a felicita ONA pa e tremendo 


congreso organisa despues di hopi aña. Rajnherc a expresa 
cu cualkier congreso di e nivel aki, cu presencia di oradornan 
experto mundialmente reconoci, ta duna specialista y otro 
participante local e oportunidad di evalua unda nan ta para 
den terapia pe pashentnan di Aruba. Comparti informacion, 
conocemento y experiencianan ta di inmenso balor den 
cuido medico. Ta importante pa remarca con un coopera- 
cion entre ambos instituto ta duna su fruto na bienestar di e 
pashentnan. Joel Rajnherc a comenta cu den Caribe e prob- 
lemanan di riñon ta hopi grandi. Aruba hasta ta den e top 
10 di mundo y esaki no ta algo bon, pasobra ta algo cu por 
wordo evita. Pues, un congreso asina aki ta esencial pa nos 
isla pa mehora e cuido pa nos pashentnan y alabes enfatisa 
e importancia di prevencion. 


Un gradicimento ta bay na tur sponsor local y internacional 
pa haci e congreso aki realidad. Gratitud tambe ta bay na 
tur orador, team di ONA y team completo pa e trabou duru 
pa por a logra haci e congreso aki posibel. E congreso ta 
un tremendo ehempel di colaboracion medico entre HOH 
y ImSan. Sin un colaboracion extensivo e congreso lo no 
tabata uno asina fructifero. 


Tremendo cooperacion entre nefrologonan di Hospital y ImSan 


Exitoso congreso di riñon na beneficio di e pashentnan 

DEPARTAMENTO di Asuntonan Economico, Comercio y 
Industria y su unidad Exprodesk, segun maneho economico di 
Minister di Economia, Comunicacion y Desaroyo Sostenibel, 
sr. Geoffrey Wever, ta organisa den colaboracion cu Full 
Stack Vision FND e proyecto ‘Arubaverse 2.0’ na San Nicolas. 
E proyecto tawata tin varios tayer/ meetups mensualmente 
y lo termina na maart 2024. E ultimo meetup na San Nicolas 
pa aña 2024, lo tuma luga diaranson 27 di maart na The 
Hub at San Nicolas (B. v/d Veen Zeppenfeldstraat 70-72), 
di 6:30pm pa 8:00pm. Participacion ta gratis y e idioma lo 
ta Papiamento y Ingles. Pa por participa mester registra na: 
https://bit.ly/arubaverse 


Proyecto ‘Arubaverse 2.0’ 
E proyecto ‘Arubaverse 2.0’ ta consisti di diferente tayer cu 


e meta pa informa tur participante riba e ultimo avancenan 
tecnologico manera ‘blockchain’, e futuro di e pagonan 
digital, bienes digital/NFT, Inteligencia Artificial y mucho 
mas! 


Pa e motibo aki, nos kier a invita tur entrepreneur y comer- 
ciante local pa nos ultimo tayer titula ‘Deep Learning is 
Rubbish - Innovation that Challenges the Status Quo’, cu 
PHD Candidate in AI, Sport Science & Healthcare, sr. Francis 
Laclé lo presenta. Durante henter e proyecto ta pidi tur 
participante pa bin cu nan laptop pa asina experiencia pa 
nan mes den un forma practico con pa aplica inmediata- 
mente tur loke nan a siña. 


Tayer ‘Deep Learning is Rubbish - Innovation that Challenges 
the Status Quo’ 
E tayer aki ta diseña pa tur persona cu ta interesa den genera 
idea nobo y forma parti di e combersacion transformador di 
e mundo dinamico di Inteligencia Artificial. Den e tayer aki 
lo trata e siguiente topiconan: 
‘Take a peek under the hood to understand the inner work- 
ings of Deep Learning’; 
‘Get an overview of its (future) utility and limitations’; 
‘Carefully consider if, when, and how it can be applied to 
your business in Aruba.’ 


Pa mas informacion over di e proyecto ‘Arubaverse 2.0’, por 
tuma contacto cu sra. Sharon Meijer via: s.meijer@deaci.aw 


Exprodesk ta invita nos comerciantenan pa participa 
n’e ultimo tayer di ‘Arubaverse 2.0’ na San Nicolas 

NA honor di e 35 aniversario di Universidad di Aruba y Dia 
di Himno y Bandera, e porta nan di Universidad di Aruba a 
habri pa comunidad di Aruba. Esaki tawata e prome biaha 
cu Universidad di Aruba a celebra e dia di fiesta nacional, 18 
di maart, na e forma aki. 


Universidad di Aruba, a yama bonbini na entre otro esnan cu 
a forma parti di "Nos Patrimonio" den e ultimo 35 aña como 
studiante of graduado, pero tambe personanan cu semper a 
admira e edificio historico. 


Durante e dia, bishitantenan a disfruta di actividadnan 
manera exhibicion di UA su coleccion di arte, pintura di arte 
bibo cu artistanan local, musica, cuminda crioyo, bebida, 
entretenimento pa tur hende y mucho mas. Por a ricibi dife- 
rente tour di e campus pa admira entre otro, e jardin nan 
espectacular di UA. 


Dia di Himno y Bandera ta un ocasion special unda nos por 
uni nos mes pa celebra nos cultura, diversidad, y e spirito 
vibrante di nos comunidad na Universidad di Aruba. Esaki 
tawata e vision tras di e actividad aki y por ta satisfecho cu 
a logra. 


Un pabien y danki na e comision organisador di e evento aki 
y voluntarionan cu a percura pa pone un evento espectac- 
ular den otro pa ilustra na un manera unico cu Universidad 
di Aruba ta di Aruba, y di nos tur. 


Un danki di curason na tur nos sponsornan cu a haci e 
evento aki posibel, Setar NV, Tropical Bottling Company, 
Aruba Tourism Authority, Aruba Airport Authority, Caribbean 
Mercantile Bank, De Palm NV,RAYO, BDO y Comision 
Celebracion Dianan Nacional. 


Universidad di Aruba a celebra 18 di 
maart cu homenahe na “Nos Patrimonio”. 

ORA cu e pueblo Aruba a manifesta su anhelo pa un rumbo 
diferente, el a sa di haya oido y alcansa su proposito. E 
mensahe di historia por ripiti y cu nos por bolbe cambia e 
destino di nos pais, ta loke lider di Partido di Pueblo Arubano, 
AVP, Mike Eman a comparti na acto solemne na Monumento 
18 di Maart. 


Tambe Eman a reflexiona riba locual e a comparti cu famia 
real den Parlamento, tanto Su Mahestad Rey Willem- 
Alexander, Reina Maxima y Prinses heredero, Amalia durante 
di nan bishita aña pasa na januari. Eman tabatin e honor di 
dirigi un mensahe como lider di su fraccion y representante 
di pueblo. Den su mensahe pa famia real el a enfoca riba e 
storia tras di e nificacion di e monumento18 di maart, y e 
papel, Reina Wilhelmina, cu su plasa ta net otro banda di 
caminda, tabatin den esaki. 


Paso t’asina cu ora nos lidernan a acumula 2.147 firma door 
di a bishita cada skina di nos pais pa apela na nos hendenan 
pa responde n'e yamada di duna Aruba e oportunidad pa por 
desaroya su mes, e pueblo a bin hunto den un di e momen- 
tonan di mas grandi di Aruba su historia. “Mi tabata kier 
pa famia real sinti kico nan antepasado a nifica den e lucha 
aki,” Mike Eman a relata. 


Ora cu Raad van Politie a delega Shon A Eman pa bay hiba 
e firmanan aki Hulanda, a manda un telegram pa Cas Real 
pa puntra si por ricibi Shon A Eman y e actanan. Door cu 50 
aña despues, archivo nacional di Hulanda a habri, a descubri 
cu e Minister di Overzeese Gebiedsdelen a conseha Reina 
Wilhelmina pa no ricibi e delegado di Aruba, pasobra lo 
duna demasiado forsa y credito na e movecion aki. Historia 
ta mustra cu algun siman despues, riba 20 di februari, Cas 
Real a habri su porta hancho pa Shon A Eman. 


Eman: “Mi tabata kier pa Willem-Alexander sinti cu n'e 
momentonan clave asina, ministernan por a desea algo, pero 
e Reina a carga su propio responsabilidad. El a habri porta 


pa Shon A y pa e deseo di 2.147 firmante. Anto mas bunita 
e storia y archivo ta bira ora bo mira cu un dia despues, 
e Reina su gabinete ta manda e acta pa e minister y e ta 
notific’e literalmente: ‘Mi a ricibi e delegado di Aruba y por 
fabor duna atencion na su peticion’.” Un luna despues, dia 18 
di maart, cu Reina Wilhelmina a ricibi e delegado di Aruba un 
mocion cu ta describi e deseo di Pais Aruba pa un afzonder- 
lijke status, entrega pa Shon A Eman, a worde unanimam- 
ente accepta na Conferencia di Mesa Rondo. 


Aña pasa, ora cu Mike Eman a comparti e pida historia aki 
cu famia real, por a nota un expresion di orguyo cerca e Rey 
y e Reina, pero tambe cerca e prinses heredero realisando 
cu a pesar cu e monarkia democratico actual ta limita den 
su poder, tin momento cu nan mesun pensamento, principio 
y ideal mester porta ta firme pa haci un diferencia grandi. 
Un persona, esta Reina Wilhelmina, e momento ey a yuda 
cambia e destino di Aruba y por mir’e awe para den centro 
di Oranjestad, banda di Shon A, di Henny Eman, di Aruba 
su Parlamento, su Gobernador y Aruba su institutonan, tur 
hunto. 


“P’esey mes, ora hende puntra di unda e palabra Status 
Aparte ta bin, por mira cu esaki ta un expresion di e “afzonder- 
lijke status” cu a worde ancra den e mocion di Shon A Eman 
riba 18 di maart 1948. Nos sa di unda e fundeshi a bin; nos 
sa di unda e idealismo a nace, di unda e patriotismo aki a 
nace y unda e ta palpita te awe,” asina Mike Eman a afirma 
na tur reuni riba Monumento 18 di Maart. 


Si tin algo cu nos mester hiba cas ta e ehempel di e 2.147 
firmante y nan lidernan. Awendia kier haci comosifuera tin 
un landspakket of acuerdo cu no por cambia. Pero mescos 
cu e generacion di Shon A a persevera, mas laat su nieto 
Henny Eman tambe a persevera y ora Hulanda kier a pone 
fecha di 1 di januari 1996 como dia di independencia, el a 
bisa Hulanda ‘no’ y a scrap e fecha pa awe nos tin 38 aña 
caba di Status Aparte y no menos. Mescos awe nos mester 
tin e confiansa cu cosnan cu nos ta kere cu no ta bon y ta 
parce dificil pa cambia, nos por cambia y nos por bolternan. 
Eman: “Ban sinti loke nan a sinti; e conviccion personal, fe, 
speransa y amor prohimo pa bini hunto como sociedad.” 


AVP semper ta e cuna for di unda e cambio y e bon comun 
mester bay sali atrobe pa Aruba por conoce añanan di pros- 
peridad, caminda nos no ta biba bati pa medida, pero nos ta 
biba a base di oportunidad husto. Esaki ta loke e pueblo ta 
sperando y tin e prueba cu locual e pueblo aki ta desea, ora 
e uni, e por realisa. 


Lider di partido AVP, Mike Eman 


Historia a mustra cu cambio di rumbo pa miho ta posibel 

Informacion General 
E capitulo aki ta cuminsa cu informacion dicon stalking ta ser 
considera como un forma di IPV. Pa demostra esaki, legisla- 
cion anti-stalking di U.S.A, Hulanda y Aruba a ser compara. 
Na prome luga, dicon stalking ta ser considera di ta peligroso 
y por hiba e ‘stalker’pa comete un crimen y p’esey comete 
algo castigabel. P’esey informacion importante tambe lo ser 
menciona tocante e desaroyo di legislacion anti-stalking cu 
e obhetivo di penalisa stalking. Den e capitulo aki e defini- 
cion di stalking, formanan di stalking, caracteristicanan di 
stalking, impacto di stalking y midimento di stalking lo ser 
describi tambe. 


Esaki ta e prome biaha cu un encuesta nacional tocante 
IPV/VD ta ser haci riba e isla di Aruba. IPV/VD ta topiconan 
hopi sensitivo. E decision pa midi e prevalencia di stalking 
den un encuesta nacional tocante violencia contra hende 
muhe den un capitulo separa, ta basa riba e opinion reci- 
ente cu stalking mester ser considera como “parti di e VD 
continuo”pasobra stalking ta ser cometi mas tanto den e 
contexto di violencia domestico (Kurt,1995). 


Estudionan tocante IPV/VD ta mustra cu actitudnan violento 
ta sosode mas tanto contra hende muhe fisicamente maltrata, 
tanto ora nan ta den un relacion y despues cu nan separa di 
nan pareha abusivo. E resultadonan aki ta mustra evidencia 
cla di e link entre stalking y control y actitud emocional 
abusivo den relacion intimo (Tjaden & Theonnes, 1998b; 
Mechanic, Weaver, & Resick, 2008). Ora victimanan di IPV/ 
VD ta bandona of purba di bandona nan abusado, e abusa- 
donan aki hopi biaha ta stalk nan victimanan purbando di 
gana control atrobe. Varios especialistanan den e materia 
tambe a yega di clasifica stalking como un forma di IPV/VD, 
specialmente ora e relacion entre e victima- abusado ta of 
tabata intimo (Kurt 1995; Ashcroft, 2001; Barnett, Miller- 
Perin & Perrin, 2005). 


Investigadonan a sugeri cu parehanan prome of actual cu ta 
causa isolacion extremo pa motibo di accionnan di stalking, 
ta probablemente abusadonan violento (Blaauw, Winkel, 
Arensma, Sheridan & Freeve, 2002). Stalking como un vari- 
ante di violencia domestico, ta un problema social serio. E ta 
tambe un comportacion compleho cu base social y cultural 
como tambe determinante-nan psicologico. 


Despues di e informacion tocante penalisacion y legislacion 
anti-stalking ta sigui informacion tocante midimento di e 
prevalencia di stalking. Esaki lo sosode den e ultimo seccion 
di e lista di pregunta. Den un estudio haci tocante “Aanpak 


di violencia domestico na Aruba” (Marval.2013), e corant 
mas lesa na Aruba, Diario, a ser revisa tocante casonan 
di violencia domestico y stalking. Solamente dos caso di 
stalking a ser raporta den un aña (Marval, 2013). Basa riba 
e informacion aki no a spera cu un gran cantidad di stalking 
lo ser menciona durante e investigacion aki. 


Definicion di Stalking 
E palabra ‘stalking’ tin su origen den e verbo na Ingles ‘to 
stalk’ loke kier meen (un cazado of bestia) cu ta acerca su 
victima na un manera poco poco, keto, sin cu ta ser mira 
(All Nations English Dictionnary). E Media a cuminsa uza e 
terminologia ‘stalker’den siglo 20 pa describi hende cu ta 
pester of molostia otro hende, specialmente celebridadnan, 
cantantenan famoso y heroe di deporte (Govaerts, 2005- 
2006). 


E definicion di e terminologia ‘stalking”ta difícil (Biden, 
1993) pasobra e ta un terminologia colectivo pa varios 
actividadnan, loke ta e motibo pakico no tin un definicion 
universal of operacional pa ‘stalking’. A pesar di e dificultad 
aki, e diferente definicionnan cu ta ser uza tin caracteris- 
ticanan comun, manera un comportacion no-desea cu ta 
causa violacion na e privacidad di otro persona y cu tambe 
ta causa un menasa contra e victima y ta causa miedo den 
e victima (Sinwelsky,2001). E falta di un definicion general 
y operacional, a causa hopi problema pa penaliza ‘stalking’den 
e Codigo Penal di diferente país. Den e estudio aki legislacion 
ant-stalking di 3 pais, USA, Hulanda, y Aruba, lo ser trata, cu 
focus riba e diferencianan entre e leynan di anti-stalking di 
USA, e desaroyo di e legislacion anti-stalking di Hulanda y 
Aruba, tocante e descripcion di e delicto di ‘stalking’. 


Leynan Anti-stalking 
USA 
E prome estado pa criminalisa stalking na Merca tabata 
California na 1990 despues di e asesinato di e actriz Rebecca 
Schaeffer. Como a sigui mas caso di stalking y asesinato cu 
a ser publica y a causa preocupacion cerca e poblacion, 
otro estadonan tambe a cuminsa traha riba un ley di penal- 
izacion di stalking. Un concepto di ley a ser traha den pura 
cu mester a ser cambia varios biaha. Na 1998 e siguiente 
descripcion di e delicto a ser aproba provisionalmente na 
California: 


“Cualkier persona cu concientemente, maliciosamente y 
repetitivamente ta persigui of molostia otro persona y cu ta 
bira un verdadero amenaza cu e intencion di pone e >>> 


Investigacion Encuanto Violencia Domestico na Aruba 


Capitulo 25 - Prevalencia di stalking (acoso) na Aruba y dicon e ta ser considera un forma di IPV 

persona ey den un situacion di miedo razonable pa su 
seguridad y di su famia cercano, ta haci su mes culpabel di 
e crimen di stalking (Royakkers, 2000). 


Hulanda 
Cu e implementacion di un provision di anti-stalking den 
e Codigo Penal di Hulanda na juli 2000, stalking porfin a 
ser criminalisa na Hulanda. E definicion di articulo 285 ta lo 
siguiente: 
“E persona cu contra ley, repetativamente y concientemente 
ta viola e privacidad di un persona cu e intencion pa forsa e 
persona haci algo, pa frena un persona di haci algo, pa pone 
un persona carga algo of instiga miedo den un persona, lo 
ser castiga, como culpabel di stalking, cu un termino di un 
castigo di maximo tres aña of un boet di categoría cuater. 


Prosecucion por tuma lugar solamente riba keho di e 
persona contra ken e crimen a ser cometi (Van Der AA & 
Kunst, 2009). 


Ora di haci un comparacion entre e descripcion americano 
di e delicto y esun di Hulanda, ta notable cu e descrip- 
cion Hulandes di e delicto, no ta menciona ningun forma di 
stalking, pero ta enfoca directamente riba e violacion di e 
privacidad di e victima, pasobra stalking ta un violacion riba 
un di e derechonan humano mas importante. 


E proteccion Hulandes ta basa riba articulo 10 di Constitucion 
Hulandes: “Tur hende tin e derecho riba respect di su vida 
priva y di su famia, su cas y su corespondencia”, Resolucion 
428 (1970) di e Asamblea Parlamentario di e Conseho di 
Europa, cu ta contene e Declaracion tocante e Media di 
Masa y e Derechonan Humano cu tambe ta contene un 
definicion casi igual pa proteccion di famia y bida di hogar 
(Royakkers, 2000). Dos forma di bida priva ta hinca den e 
bista aki: esun di privacidad relacional y privacidad infor- 
macional. E legislacion Hulandes a considera – segun e 
Conseho Europeo – lo siguiente tocante vida priva: E cas, 
cierto formanan di comunicacion (manera yamadanan tele- 
fonico, cartanan, y conversacionnan confidencial pafo di e 
cas, cierto custumbernan, tipo di comportacion y contac- 
tonan, miembrecianan, y tambe cierto aspectonan di vida 
familiar, y integridad corporal y integridad mental. 


Conclusion: E termino ‘bida priva’den e legislacion Hulandes, 
tin base suficiente pa sirbi como un derecho constitucional 
cu ta directamente aplicabel (Royakkers, 2000). 


Aruba 
Na 2003 tres Miembronan di Parlamento a introduci un 
concepto di ley titula: ‘Expandiendo Criminalisacion di 
Delictonan Moral’ (Staten di Aruba, 2012). Un di e articu- 


lonan nobo cu a ser poni acerca 
tabata art. 298a cu tabata referi claramente na stalking y 
criminalizando esaki a la bes. Na 2012 e Code Penal nobo di 
Aruba a ser aproba. Art. 298ª a cambia pa e siguiente arti- 
culo 2: 257: 


“Esun cu contra ley, repetativamente, concientementebta 
viola privacidad di un hende, lo ser castiga como culpabel 
di stalking, na un castigo di prison cu un termino di maxi- 
malmente cuater aña of un boet di categoría 4. Prosecucion 
solamente por tuma lugar riba peticion di e persona na ken 
e crimen a ser cometi (Gobierno di Aruba, 2012). 


E cambio ta di acuerdo cu e definicion di stalking sugerí 
pa Royakkers. E Memorie van Toelichting di e articulo aki 
ta splica e cambio aki di e manera aki: “E parti subjectivo. 
‘cu e intento di forsa un persona pa haci algo, di frena e 
persona pa haci algo, pa carga algo of pa instiga miedo den 
e persona’, ta obsoleto y no lo ser nombra mas”. 


E ta ser considera obsoleto, pasobra manera ariba splica, 
stalking ta mescos IPV/VD y e ta ser considera un violacion 
di e vida priva, loke ta ser considera un derecho constitu- 
cional y humano (Royakkers, 2000). 


Formanan di comportacion di Stalking 
Algun di e formanan di comportacion di stalking ta: sigui- 
mento indesea di e victima pa e stalker; yamadanan di telefon 
indesea y ripiti; regalonan indesea, manera flor of joya/ 
bijouterie; para warda e victima; yega inespera y no desea na 
un luga unda e victima ta; menasa e victima; plama rumornan 
falso di e victima; kibra cosnan material di e victima; horta of 
destrui cosnan personal di e victima, p.e. na su cas, auto etc; 
mata un bestia stima (pet) di e victima; laga atras mensa- 
henan of obhetonan. Tur e actonan aki por hiba na atakenan 
físico y sexual y hasta na mata e persona (Royakkers, 2000; 
Kamphuis & Emmelkamp, 2000) y otronan. 


Cyberstalking ta un variante nobo di stalking, email stalking 
y tormenta un persona via internet. Aunke no tin un defin- 
icion universal di cyberstalking, e termilogia aki ta referi 
na e uzo di internet (e-mail, Twitter, Facebook) pa persigui 
y menasa un hende. Anonimidad ta un gran ventaha pa e 
cyber stalker. E mayoría di cyberstalkers ta hende homber, y 
e mayoría di nan victima ta hende muhe. 


Cyberstalking ta un problema serio y creciente y por predeci 
actonan mas peligroso, incluyendo violencia físico. Hopi 
biaha e ta inclui menasa di morto, of secuestro, of herida 
un persona of daña reputacion di un persona of dana su 
propiedad. Otro forma di cyberstalking por inclui manda- 
mento di junk email na un manera regular, of virus, horta- 
mento di identidad etc (Van Der AA & Kunst, 2009). 

Mezclado en ampollas y asado a la brasa habla de sabores 
celestiales.  


Qué mejor manera que potenciar esos maravillosos 
vegetales naturales. El filete de coliflor en trozos se sazona 
perfectamente con una variedad de aromáticos antes de 
carbonizarse.  


¿Sabías que la coliflor tiene mucha vitamina C, incluso más 
que el jugo de naranja? Además, todo este plato está lleno 
de colores, sabores y texturas vibrantes que le brindan un 
plato lleno de buena comida natural rica en nutrientes. 


Receta 
TIEMPO PREVIO: 1 hora 20 minutos 
HORA DE COCINAR: 45 minutos 
TIEMPO TOTAL: 2 horas 5 minutos 
2SERVICIO 


Ingredientes: 
filetes de coliflor 
1 coliflor entera 
2 cucharadas. Aceite de oliva 
2 cucharaditas Jugo de limon 
1 cucharadita Sal 
1 cucharadita Pimienta negra 
1 cucharadita condimento italiano 
1 c/u. Limón rallado 


Tomates ampollados 
1 cucharada. Aceite de oliva 
2 chalotes enteros , finamente picados 
3 dientes de ajo, picados 
1 cucharadita Sal marina 
1 cucharadita Pimienta negra 
2 cucharadas. vino masala 
3 tazas de tomates cherry, en ampollas 
1 cucharadita condimento italiano 
1 cucharada. Albahaca 


Pesto de rúcula 
2 tazas de rúcula 
1/2 taza de albahaca fresca 
1/2 taza de queso parmesano vegano 
1 jugo de limón grande 
2 dientes de ajo 
2 cucharaditas Sal marina 
1 cucharadita Pimienta negra 
1/2 taza de aceite de oliva 


Direcciones: 
1. Lava toda tu coliflor.  Sumérgelo en una olla con agua 


hirviendo completamente sumergido.  Blanquear durante 
10 minutos aproximadamente.  Escurre la coliflor y déjala 
enfriar y secar un poco. 
  
2. En una sartén a fuego medio, agrega el aceite de oliva 
y saltea las chalotas hasta que estén transparentes, luego 
incorpora el ajo y cocina hasta que estén suaves. Agregue 
sal, pimienta, vino marsala, tomates cherry y condimento 
italiano. Cocine a fuego medio-alto hasta que los tomates 
se ablanden y formen ampollas durante aproximadamente 
8 a 10 minutos. 
  
3. Licue: rúcula, hojas de albahaca, queso parmesano, jugo 
de limón, ajo, pimienta y sal hasta que estén finamente 
picados. Rocíe lentamente el aceite de oliva para obtener 
una consistencia suave y agradable. Si es necesario diluir 
agregar un poco de agua. 
  
4. Corte toda la coliflor en filetes gruesos y bonitos de aprox- 
imadamente 1 pulgada. Calienta una sartén a fuego medio 
o caliente. Unte un poco de aceite por ambos lados de los 
filetes con un poco de jugo de limón, pimienta, sal y condi- 
mento italiano.  Deje que cada filete se cocine hasta que 
esté ligeramente dorado y carbonizado por ambos lados y 
termine con una pizca de condimento italiano y ralladura de 
limón fresca. 
  
5. Coloque una cantidad generosa de pesto en el centro de 
su plato, luego coloque estratégicamente dos filetes de coli- 
flor uno encima del otro, luego coloque generosamente los 
tomates ampollados sobre la parte superior, permitiendo 
que caigan en cascada por los lados de la coliflor. Adorna tu 
plato con más hierbas a tu gusto. 
  
¡Disfrutar! 


Filete De Coliflor Con Pesto De Rúcula Sin Nueces 


Diabierna, 22 Maart 2024 
AWEMainta 
29 


ESAKI ta e gran historia cu ta para skirbi den Genesis 
capitulo 26:1-6. Aki nan tur hende por lesa con e obedi- 
encia di Abraham na Dios a resulta den bendicion pa Isaac 
hasta despues cu Abraham a muri. 


Pasobra Dios no a lubida su pacto cu Abraham, ni tampoco 
con Abraham a cumpli cu Su orden y Su mandamentonan. 


Y Isaac a obedece Dios y a mira milager di Dios cumpli den 
su bida, pasobra locual Dios priminti, E ta cumpli c une. 


Den tempo di secura, hamber y escasez extremo, Isaac 
tambe a obedece Dios, y a keda den Su presencia, y no 
bay Egipto, cual ta nifica fisicamente no a bay den pagan- 
ismo, no bay caminda tin Diosnan falso, y den un palabra 
moderno bisa, no bay mundo, bay busca nada, pero den 
tempo dificil, e a obedece Dios y Dios a bendicion’e gran- 
demente. 


Isaac a keda biba na Gerar, caminda Dios a bis’e pa biba, 
y eynan e a cosecha e milager di su obediencia na Dios y 
tambe e por a mira, cu Dios no a lubida e obediencia di su 
tata. 


Hopi yiu awendia, no ta mirando ehempel ey den nan 
mayornan, y esey ta algo hopi importante pa bida di un 
mucha, specialmente bida di un hoben, ora e lanta den 
un cas caminda mayornan ta sirbi y obedece Dios den tur 
cos, pasobra e hoben lo siña acudi cerca Dios, y spera den 
Señor. 


Mayornan ta responsabel dilanti Dios pa nan yiunan, nan 
ta esnan prome yama pa educa nan yiunan y lanta nan den 
e declina y coreccion di Señor, pero mayornan mester por 
demostra esey cu e testimonio di nan bida. 


Cuanto tata bo no ta haya awendia ta baha nan famia na 
porta di iglesia, of misa, tempel, e luga caminda e famia 
ta bay adora Dios, pero nan mes no ta drenta, no pasobra 
nan ta malo of tin di bay traha, pero nan no kier sirbi Dios. 
Nan ta ocupa den cosnan di mundo. Pasobra e excuus di 
bisa mi no ta cla, a bay for di moda. pasobra Cristo por bini 
den un momento of otro y e ora ey tampoco como tata lo 
bo no ta cla. Hende tin cu stop di laga diabel gaña nan. 


Den 2 Cronicanan capitulo 28: 9, Rey David ta bisa lo 


siguiente na su yiu Salomon: Pa loke ta abo mi yiu Salomon, 
conoce e Dios di bo tata, y sirbie cu henter bo curason, 
y cu un alma boluntario, , pasobra Señor ta scrudiña tur 
curason y ta comprende tur intencion di e pensamen- 
tonan. Si bo busc’E, E lo laga bo han’E, ma si bo bandon’E, 
E lo rechasa bo pa semper. 


David tabatin gran experiencia cu Dios, for di ora e tabata 
hoben te den e ultimo dianan di su bida. E tabata un 
wardado di carne, despues wordo ungi como rey. 
David a mata Goliat, David a wordo persigui door di Saul, 
David tabata un gran guerero. David a huy for di Saul y 
nunca a lanta su man contra Saul. David a cay den adul- 
terio cu Betsabe, Dios a saca su pica na claridad. 
Dios a pordona David, pero e consecuencia di su pica 
tabata grave pa e y su famia. 


David a arepenti di su maldad y a sigui sirbi Dios. 


Hobennan di awendia mester mira y reconoce e gran bene- 
ficio ora nan mayornan ta sirbi Dios di curason. Pa nan 
tambe tuma e decision di sirbi Dios. 


Sinceramente, Pastor Marcel Balootje 


Fortaleza pa Famia 


Yiunan lo beneficia, ora nan mayornan ta sirbi Dios 

“Pasobra e stima mi, mi lo salb’e” 
“Mi lo proteh’e, pasobra e tin respet pa mi nomber” 
“Ora e yama mi, mi lo contest’e, den problema mi ta hunto cu ne, lo 
mi libr’e y honr’e” 
”Lo mi brind’e bida largo y mustr’e mi salbacion” 
Salmo 91:14-16 


Cu profundo dolor na nos curason pero conforme cu boluntad di 
nos bon Dios, nos ta participa fayecimento di nos baby, casa, dada, 
ruman, momo, nieto, sobrino y primo stima: 
Eldrick 
Anthony Briesen 
*07-10-2001 – †16-03-2024 


Na nomber di su: 
Mama: Angelique Lampe y pareha Shahim 
Tata: Elvis y Karin Briesen – Berkemeyer 


Esposa: Naigely Briesen – Geerman 


Su prinses: Amalia Briesen 


Rumannan: Daniël Briesen 
Jeremiah Lampe 
Ethan Briesen 


Sobrina y sobrino: Christy-Ann Briesen 
Noäh Briesen 


Wela y welonan: Rita y †Manuel “Buchi” Lampe 
Carmen y Toribio “Boei” Briesen 


Suegronan: Migdalia y Alex Geerman 


Swa y cuña: Nigel Geerman 
Naigelyn Geerman 


Tanta y omonan: Sheila y Mario Loefstok – Lampe 
Geraldine Lampe y pareha Michael 
Oslin Briesen 


Prima y primonan: Millan Loefstok 
Sheryenne Loefstok 
Xizion Josephia 


Manera ruman: Taisha Noguera 


Manera omo: Ildemar Kock 
Urban Josephia 


Amigonan di curason: Jyrick Wouters, Garrick Wouters, Tahir 
Noguera, Troy Pisas, Darvin Henson, Lemuel Cecilia, Michelle 
Tromp y Mikeyy Figaroa. 


Ex docentenan, compañeronan y mentornan stima di: E.P.B. San 
Nicolas 


Su famia di Eduardo’s Hideaway: Ish Gario, Frankelin Wever, 
Eldrick Franken, Crystal Mertosentono, Chanty Hoyer, Leoeveliin 
Labarca, Vanessa Gonzalez, Juan Ruiz y famia Pablo. 


Ex coleganan di: Gianni’s Group 


Compañeronan deportivo: Never Doubt Muay Thai 


Nursenan dedica di Edmund Harms Foundation: Nathalie, 
Marlena y Jeanise. 


Demas famia: Lampe, Figaroa, Jansen, Briesen, Arends, 
Berkemeyer, Geerman, Evertsz, Noguera, Solognier y demas famia, 
bisiña, amistad, conocirnan, coleganan y ex-coleganan cu ta mucho 
pa menciona. 


Ta invita tur famia, amigo y conocirnan pa e acto di entiero y 
oportunidad di condolencia cu lo tuma luga Diabierna dia 22 di 
Maart for di 1’or di merdia te cu 4:30 di atardi na Ad Patres Funeral 
Home & Crematorium. Despues di respons lo sali pa santana 
catolico San Hose na Savaneta. 


Na luga di flor of krans lo tin un box disponibel pa Edmund Harms 
Foundation. 
Nos kier a pidi nos disculpa si den nos inmenso tristesa nos por a 
lubida nomber di algun famia, amigo of conocir. 


Alabes nos kier a participa cu lamentablemente nos no ta ricibi 
bishita di condolencia na cas despues di e acto di intiero di nos 
difunto stima. 


Famia kier extende un invitacion pa tres Santo Sacrificio di Misa pa 
descanso di nos defunto stima cual lo tuma luga na Misa Sagrado 
Curason di Hesus na Savaneta. 


Fechanan: 
Dialuna: 25 di Maart pa 7’or di anochi 
Diahuebs: 28 di Maart pa 7’or di anochi 
Diadomingo: 31 di Maart pa 6’or di atardi 


Staff y personal di Ad Patres Funeral Home & Crematorium ta 
extende nos mas profundo condolencia na famia di e fayecido. 


Lagrima y flor por seca, 
Su recuerdonan y tur loke el a haci pa nos 
lo keda graba pa semper den nos mente y curason. 
“Cerca Dios mi alma ta na paz. 
Di dje mi salbacion ta bini.” 
Salmo 62:1 


Cu hopi tristeza y dolor na nos curason, 
Nos ta anuncia morto di nos” querida” 


Sra. Quintina 
Edwina Maduro 
Mihor conoci como “Tante Dina”. 
*31-10-1945-†15-03-2024 


Na nomber di su : 
Mayornan: † Jose Antonio( Djo) y †Lina Maduro 


Su Yiu: Said Maduro y Hannah Lanser 
Su Nietonan: Délano Maduro, Relia Maduro 


Rumannan: 
†Adelberto y †Maria Tromp Colina 
†Aura y †Wilfred Jansen Vrutaal 
†Greta Maduro 
†Vero ( Bochi ) y Filomena Maduro Paskel y yiu 
†Isidro( Chido ) y Reinalda Maduro 
Thomas y yiunan 
Edna Maduro 
Elias ( Elio ) y Lucia Maduro Kelly y yiunan 
Edwin Maduro 
Jose Antonio( Jossy) y Rosa Maduro 
Thomas y yiunan 
Erwin ( Mau ) y yiunan 
Astrid Maduro 


Sobrino y sobrinanan, primo y primanan 


Su tanta: Bigala Haard na Corsow 


Tur su ex clientenan di Edwina’s snacks 


Famianan: 
Maduro,Tromp, Paskel, Thomas, Kelly, Fingal, 
Hek, Gomez, Eckmeyer, Quandt, de Windt, Colina, 
Ridderstap, Ridderstaat, Rojer, Sommer, Petit, Lanser, 
de Ruiter. 


Xiomara Antonia y rumanan na Corsow. 
Darien Leon y yiunan na Corsow, Faida Torres. 
Sharetty Haard y rumannan, Na Hulanada Shansley 
Richardson y yiunan. 
Lucienda Leon y rumannan, Xenia y Dela Antonia. 
Germaine Hoeverts, Farah y Jerwin Maduro. 
Charissa Thiel, Imelda Maduro y rumannan na Spanja. 
Angel Tromp, Angy Gonzalez na Venezuela. 


Famia di Wit Gele Kruis, tur ku a stimelle su 
enfermeranan y enfermero priva: 
Magaly Tromp, Janine Hooft, Shareti y Gregory 
Maduro. 


Lily Prins di Wilhelmina Kankerfonds. 


Su bon bisinjanan: Juliana Todd y famia, Famia 
Hoek, Maaika Everon, Alfredita Matos, Greta Pieters, 
famia Koolman. 


Ta invita pa asisti na e acto di entiero cual lo tuma 
lugar: Diasabra 23 di maart 2024 di 1’or di pa 3or 
di atardi na Misa San Francisco na playa sigui pa 
santana Catolico na Playa. 


Disculpa nos si den nos tristesa nos por a lubida di 
menciona un of otro famia. Nos ta lamenta cu despues 
di entiero no ta ricibi bishita di condolencia na cas. 


AUTORIDAD di salud di Tlaxcala, den 
e centro di Mexico, a confirma diahuebs 
morto di e dos prome pashentnan cu 
e sindrome di Guillain-Barre, mas di 
dos siman despues cu a emiti un alerta 
epidemiologico p'e dolencia aki, cu a 
laga 26 caso den e teritorio aki. 


E titular di e Secretaria di Salud, 
Rigoberto Zamudio, a informa Radio 
Formula cu e fayecidonan ta dos hende 
homber, di 48 aña y 65 aña y cu tin 
otro 11 pashent hospitalisa den estado 
grave p'e enfermedad neurologico poco 
frecuente aki, caminda cu e sistema 
inmunologico ta ataca e nervionan, por 
causa paralisis y ta mortal. 
Zamudio a bisa cu ta trata di "un malesa 
no contagioso y autoinmune." Tambe, 
el a sigura cu mayoria di e casonan ta 
relaciona cu consumo di carni di galiña 
contamina. 


Despues di alerta epidemiologico 
na Mexico 


Prome mortonan a cay p'e 
sindrome di Guillain-Barre 

“Dios ta amor y amor ta Dios, maske mi no ta na 
e mundo aki mas, tur dia lo mi ta banda di boso 
curazon, mi por stens di loke Señor ta haci” Salmo 
33 


Cu inmenso tristeza na nos curason, nos ta 
participa fayecimento di nos ruman y omo stima: 


Rosimbo Werleman 
Cariñosamente conocí como “Ronny of Oi” 
☼06-05-1959 – †09-03-2024 


Ex-trahado di Telefondienst 


Na nomber di su 
Mayornan: 
† Margaritha 
†Genaro Werleman-Everon 


Rumannan: 
Beto Rafini 
† Fransisco Rafini 
Irena y †Emiterio “Emi” Boekhoudt-Rafini 
Yolanda y Miano Croes-Rafini 
Esteban Rafini 
Franklin y Ana Werleman-Diaz 


Subrinonan: 
Lisette Boekhoudt 
†Emilio “Gino” Boekhoudt 
Sharon Boekhoudt 
Chamila Croes 
Oswin Croes 
Sheila Rafini y Albert 
David Rafini y Anushka 
Jenny Rafini 
Junior Rafini 
Jonathan Werleman 
Alexander Werleman 
Renny Werleman y Famia 


Tantanan: 
Remacla Everon y Famia 
Sira y Eloy Dania y Famia 
Tanta Nichi Everon (na Hulanda) 
†Juana y Otilio Lacle y Famia 


Padrino: Charles Dake 
Madrino: †Maria Everon Santana 
Tur sobre subrino/a, primo/a y demas famia y 
conocido na Aruba y Hulanda. 


Bon amigo: Mito Croes y Tilo Boekhoudt 
Su 2 cacho nan stima: Muñeca y Princesa 


Demas famia: Werleman, Rafini, Boekhoudt, 
de Oliveira e Silva, Croes, Diaz, Dania, Lacle, 
Everon. 


Nos disculpa si den nos tristeza nos por a 
lubida algun of otro familiar. 


Acto di entiero lo tuma lugar diasabra 23 
Maart 2024 na misa Santa Filomena na 
Paradera. 


Nos defunto stima lo reposa di 9am pa 11am 
na misa Santa Filomena pa despues sigui 
pa su ultimo lugar di sosiego na Santana 
Catolico Pastoor Kraanwinkel Paradera. 


Lamentablemente nos no por ricibi bishita di 
condolencia na cas despues di entiero. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jesmine Maria Vrolijk-Jacobs 
*06-12-1956 - †16-03-2024 


Acto di entiero lo wordo anuncia despues. 


PASTORAL Hubenil Aruba (PHA) ta 
recorda tur hoben, amigo- y compa- 
ñeronan cu e Caminda di Cruz dife- 
rente ta tuma luga diasabra 23 di 
maart. Invitacion ta bay tambe na 
famia completo. 


Pakico e Caminda di Cruz aki ta dife- 
rente? Wel, pasobra e ta tuma luga 
den area di naturalesa (mondi) y ta un 
team di hoben mes ta guia e proceso. 
PHA ta un grupo di hoben cu kier 
busca mas hoben pa yega cerca di e 
amor di Dios. E grupo ta topa 6’or di 


mainta na e parkinglot di e Santana di 
Sabana Basora pa cuminsa, cana un 
poco y drenta nos naturalesa. E dura- 
cion ta un ora y mey y lo caba bek n’e 
mesun parkinglot. 


PHA ta pidi esnan cu ta bay participa 
pa bin na tempo, trece un flashlight, 
termo cu awa y bisti bon keds na pia. 


Ki bunita ta pa habri e dia cu salida di 
solo y oracion, disfrutando di un dia 
mas cu Dios a duna bo pa reflexiona 
riba e Pasion y Morto di Hesus. 


Check y like e facebook page di 
Pastoral Hubenil Aruba y haya asina 
mas info, see you 23/3 @ 6 am. Bo ta 
dispuesto pa haci sacrificio pa hunto 
“Ban cana cu Hesus”? 


Recordatorio y invitacion pa 
hobennan “Ban cana cu Hesus” 


